New (ალბომი)

New — ინგლისელი მუსიკოს პოლ მაკ-კარტნის მეთექვსმეტე სტუდიური სოლო-ალბომი, რომელიც გამოიცა 2013 წლის 14 ოქტომბერს. იგი აგრეთვე არის პირველი Memory Almost Full-ის შემდეგ, რომელიც მთლიანად ორიგინალური კომპოზიციებისგან შედგება.
 ალბომზე პროდიუსერების სახით მუშაობდნენ ჯაილზ მარტინი, მარკ რონსონი, ითან ჯოუნსი და პოლ ეპუორთი. მაკ-კარტნიმ განაცხადა, რომ ჩანაწერზე გავლენა იქონია მის ცხოვრებაში უკანასკნელმა, ისევე, როგორც The Beatles-ის ჩამოყალიბებამდე მომხდარმა  მოვლენებმა. მისივე თქმით, არანჟირებების ნაწილი არ ჰგავს მის ჩვეულ როკ-ჩანაწერებს. პირველი სინგლის „New“ და ზოგადად ალბომის შეფასება პოზიტიური იყო.

ჩაწერა

ალბომზე პროდიუსერების სახით მუშაობდნენ მარკ რონსონი, ითან ჯოუნსი, პოლ ეპუორთი და ჯაილზ მარტინი. რონსონი არის სასათაურო სიმღერის პროდიუსერი .

კომპოზიცია

მაკ-კარტნი ამბობდა, რომ ალბომში სიმღერები ერთმანეთისგან ძალიან განსხვავებული იქნებოდა. „ვიმუშავე ოთხ პროდიუსერთან და ოთხივემ სხვადასხვა შემოიტანეს“. სიმღერები ამ ალბომზე წინასწარ არ დაიწერა, ისინი იმპროვიზაციით შეიქმნა. სასათაურო „New“ არის „სიმღერა სიყვარულზე, მაგრამ მასში საუბარია ასეთ რამეზე - ჩემგან რა გინდა, მე პასუხები არ მაქვს“. ეს ნიშნავს - მე არ ვიცი, რა ხდება, მე არ ვიცი, როგორ ხდება, მაგრამ ვიცი, რომ კარგია და მიყვარხარ“.

სხვა სიმღერები ავტობიოგრაფიულია: „On My Way to Work“ ეხება იმ პერიოდს, როდესაც პოლ ჯერ არ იყო ცნობილი და ლივერპულში მუშაობდა. „Early Days“-ში მაკ-კარტნი იხსენებს ლივერპულში ჯონ ლენონთან ერთად გატარებულ პერიოდს: „ვიხსენებდი, როგორ ვიყავით მუსიკალურ მაღაზიაში, ვუსმენდით ადრეულ როკ-ენ-როლს და ვათვალიერებდით პოსტერებს და მთელ იმ ხალისს, რასაც მე ეს მანიჭებდა“.

უკანასკნელი მოვლენების განხილვისას მაკ-კარტნი ამბობდა, რომ მასზე დიდი გავლენა იქონია შეველთან ქორწინებამ: „ეს ჩემს ცხოვრებაში ბედნიერი პერიოდია, ახალ მეუღლესთან ერთად - ამიტომ ახალ მეუღლესთან ახალი სიმღერებიც ჩნდება“. მისი აზრით, New ძირითადად მხიარულია, მაგრამ მასში ფარულად ჩანს  „ტკივილი, რომელიც გადადის სიცილში“.http://www.bbc.co.uk/news/entertainment-arts-24388317 რონსონმა „Alligator“-ს უწოდა „ჩაფიქრებული“ და „საკმაოდ რთული“. მაკ-კარტნიმ „Everybody Out There“ დაწერა მსმენელის აყოლებისთვის და თქვა, რომ ამაყობდა „Early Days“-ით და დამალული სიმღერით „Scared“.http://www.usatoday.com/story/life/music/2013/10/03/paul-mccartney-twitter-interview/2915169/

პრომოკამპანია

„New“ სინგლის სახით გამოვიდა iTunes-ზე და SoundCloud-ზე, 2013 წლის 28 აგვისტოს. ალბომის გამოცემა ბრიტანეთში 2013 წლის 14 ოქტომბერს არის დაგეგმილი, ხოლო მეორე დღეს - აშშ-ში, 12 ძირითადი სიმღერით და სპეციალური გამოცემით, რომელშიც დამატებული იქნება კიდევ ორი.

შეფასება

ალბომიდან გამოცემული პირველი სიმღერა, „New“, დადებითად მიიღეს როგორც კრიტიკოსებმა, ასევე ზოგადად მუსიკალურმა პრესამ. იგი BBC Radio 2-ის მიერ არჩეული იქნა კვირის ჩანაწერად და მოხვდა მის A-სიაში. გარდა ამისა, სიმღერა ჟურნალმა Mojo-მ დღის სიმღერად დაასახელა, აღნიშნა რა მისი „გულუბრყვილო ოპტიმიზმი, უძლეველი მელოდია“ და „ორკესტრირებული პოპ-არანჟირებები“. Rolling Stone-ის უილ ჰერმესმა აღნიშნა მისი „მოძრავი კლავისინზე აგებული მელოდია“, მიანიჭა 4 ვარსკვლავიანი შეფასება და გაავლო პარალელები The Beatles-ის „Got to Get You into My Life“-თან - იგივე აზრს იზიარებდა The Daily Telegraph, რომელმაც მას უწოდა „სტილიზებული, ბითლზური ბაკუნი“.

სიმღერების სია

 ჩარტები და სერტიფიცირებები 

ყოველკვირეული ჩარტები
 ჩარტი (2013) პოზიციაკანადის ალბომები (Billboard-ის კანადის ალბომები)3

წლის საბოლოო ჩარტები
 ჩარტი (2013) პოზიციაბელგიის ალბომების ჩარტი (ფლანდრია)167ბელგიის ალბომების ჩარტი (ვალონია)101დანიის ალბომების ჩარტი85იაპონიის ალბომების ჩარტი93აშშ Billboard Rock Albums56 ჩარტი (2014) პოზიციააშშ Billboard Rock Albums66

სერტიფიცირებები და გაყიდვები

გამოცემების ისტორია
 რეგიონი  თარიღი  ფორმატი  ლეიბლი ავსტრალია   ციფრული ჩამონატვირთი Concord Music Group გაერთიანებული სამეფო   Hear Music აშშ   Concord Music Group

 სქოლიო 

კატეგორია:2013 წლის ალბომები
კატეგორია:პოლ მაკ-კარტნის ალბომები
კატეგორია:Hear Music-ის ალბომები
კატეგორია:ალბომები მარკ რონსონის პროდიუსერობით
კატეგორია:ალბომები ითან ჯოუნსის პროდიუსერობით
კატეგორია:ალბომები პოლ ეპუორთის პროდიუსერობით
კატეგორია:ალბომები ჯაილზ მარტინის პროდიუსერობით